الاخ الياس الخريسي دار مقطع فيديو كايبين فيه بعض الاخطاء التي ترتكبها بعض " المؤثرات " لي منهم متبرجات ما عندهم حتى بحوث علمية ولا معارف استثنائية ولا مؤهلات فكرية تسمح لهم باش يتصدرو المشهد الا ان لهم جمالا وتضاريس جسدية مثيرة … ومنهم بنات لابسين الزيف او الفولار او الدرة مغطيين شعرهم لكن الحجاب بعيد على تصرفاتهم ومحتواهم … ناضو ليه النسويات وهجمو عليه وما خلاو ما قالو فيه … سبحان الله فهاذ الزمان صار الحق غريبا !!! واش ما بغيتوش باقي لي يقول ليكم اتقوا الله ؟ راه ربي لي قال " ولا يبدين زينتهن " ماشي الشيخ سار … ربي لي قال " يأيها النبي قل لأزواجك وبناتك ونساء المؤمنين يدنين عليهن من جلابيبهن " ماشي انا … المسلمة المؤمنة الصالحة فاش ينصحها شي حد خاصها تقول سمعنا واطعنا ارضاء لله ماشي للذكر … لان الله لي غادي يحاسبها ماشي الذكر … او على الاقل تقول عندك الحق الله يغفر لينا ويسمح لينا كلنا مذنبين لكن لي خايب هو الاصرار هو محاربة الله هو معاندة شرع الله تحت ذريعة انا حرة انا ضد الذكر انا ثائرة على المجتمع … اودي اشمن ثائرة والله ويخطاك الرجل الشيفور لي يسوق الكاميو والراجل الدركي او الجندي ان الشرطي لي حافظ امنك ان الرجل الفلاح الذي يوفر الغذاء لك او الرجل الميكانيكي الذي يصلح سيارتك … تخيل معايا العالم دون رجال … لا تدري بأي عقل تفكر بعضهن تشن حربا ضروسا ضد ابيها واخيها وابنها وزوجها ومن يحفظ امنها وطعامها من اجل ماذا ؟؟؟ باش تسمى حرة ثائرة متحضرة … غادي يضرب بيك الزمان وغادي تدخل معاك الحياة … انصحك توفري الجهد ديالك نهار يمشي زينك وصحتك حينها ستدركي معنى الله ومعنى المجتمع ومعنى 
الحياة .

هذا رابط المقطع :

https://fb.watch/g-L5oL0yGp/